Rikunarita-ORG/Wikinium huggingface dataset:
# האם פריז בוערת?

האם פריז בוערת?
Is Paris Burning?|  |
| כרזת הסרט |
| מבוסס על |
הספר האם פריז בוערת? מאת לארי קולינס |
|
בימוי |
רנה קלמנט |
|
הופק בידי |
Marianne Productions
Transcontinental Films |
|
תסריט |
גור וידאל פרנסיס פורד קופולה ז'אן אורנש פייר בוסט |
|
עריכה |
רוברט לורנס |
|
שחקנים ראשיים |
ז'אן-פול בלמונדו שארל בואייה לסלי קארון ז'אן-פייר קאסל ג'ורג' צ'קיריס אלן דלון קירק דאגלס גלן פורד גרט פרבה |
|
מוזיקה |
מוריס ז'אר |
|
צילום |
מרסל גריגנון |
|
עיצוב תלבושות | Jean Zay  |
|
מדינה | ארצות הברית ארצות הברית צרפת צרפת |
|
חברת הפקה |
סרטי פרמאונט  |
|
חברה מפיצה |
סרטי פרמאונט |
|
שיטת הפצה |
וידאו על פי דרישה  |
|
הקרנת בכורה |
26 באוקטובר 1966 |
|
משך הקרנה |
173 דקות |
|
שפת הסרט |
אנגלית |
|
סוגה |
סרט דרמה, סרט מלחמה  |
|
מקום התרחשות |
פריז  |
|
תקופת התרחשות |
1944  |
|
תקציב |
31.7 מיליון |
| **דף הסרט ב־IMDb** |
|   |

**האם פריז בוערת?** (באנגלית: **Is Paris Burning?**) הוא סרט קולנוע אמריקאי-צרפתי משנת 1966, מסוגת דרמה היסטורית, אשר בוים על ידי רנה קלמנט. הסרט עוסק בשחרור פריז בסוף מלחמת העולם השנייה.

## עלילה

הסרט עוסק בימיו האחרונים של הכיבוש הגרמני בפריז במלחמת העולם השנייה. בעלות הברית מתקדמות במהירות מחזית המערב, אולם הן מתכוונות לדלג על פריז ולהסתפק בהטלת מצור עליה. היטלר ממנה את הגנרל דיטריך פון קולטיץ למושל פריז, ומורה לו כי במקרה שלא יצליח להגן על העיר, עליו להחריב אותה לחלוטין.

במקביל, מתפתח מאבק בין המחתרת הצרפתית - הרזיסטנס, לבין אנשי צרפת החופשית. הרזיסטנס מעוניינים לפתוח במרד כנגד הגרמנים ולשחרר את פריז, בעוד נציגי צרפת החופשית דורשים לשמור על השקט עד שיגיעו בעלות הברית. בסופו של דבר שני הגופים פותחים בהתקוממות, והעיר הופכת לזירת קרבות בין המורדים הצרפתים לחיל המצב הגרמני. הצרפתים מצליחים לשלוח שליח אל מפקדת בעלות הברית, שמשכנע את הגנרל פיליפ לקלרק לנוע עם כוחותיו אל פריז. כאשר מתקרבים הכוחות של לקלרק, קולטיץ מבין שהוא עומד להפסיד את העיר. במקום למלא את פקודתו של היטלר להחריב את העיר, קולטיץ מחליט להיכנע ולהגן על העיר ועל אתריה ההיסטוריים. הסרט מסתיים כאשר קולטיץ נלקח למאסר, ומשפופרת הטלפון במשרדו בוקע קולו של היטלר שדורש לדעת בצרחות: "האם פריז בוערת?"

## קישורים חיצוניים

 מדיה וקבצים בנושא **האם פריז בוערת?** בוויקישיתוף

* "האם פריז בוערת?", במסד הנתונים הקולנועיים IMDb (באנגלית)
* "האם פריז בוערת?", באתר נטפליקס
* "האם פריז בוערת?", באתר AllMovie (באנגלית)
* "האם פריז בוערת?", באתר Rotten Tomatoes (באנגלית)
* "האם פריז בוערת?", במסד הנתונים הקולנועיים KinoPoisk (ברוסית)
# אופרטה

כרזה לאופרטה "המיקאדו"
**אוֹפֵּרֵטָה** או **אוֹפֵּרִית** (באיטלקית: **Operetta**) היא סוג של אמנות במה הדומה לאופרה, אך מסווג בדרך כלל כסוגת מוזיקה קלאסית קלה. היא עוסקת ברוב המקרים בעלילות קומיות והדיאלוגים בה מועברים באמצעות דיבור ללא ליווי מוזיקלי ולרוב לא באמצעות זמרה (רצ'יטטיבים כפי נהוג באופרות).
האופרטה היא למעשה הז'אנר שממנו יצא המחזמר. בעוד שהאופרטה היא סוג של אופרה קלה המלווה במשחק, המחזמר הוא מחזה המלווה במוזיקה ובשירה.

ז'אק אופנבך נחשב לאחד מאבות האופרטה. ידועה למשל האופרטה "הלנה היפה" שהוא יצר ב-1864.

## האופרטה הווינאית

המלחין הבולט בתחום האופרטה בגרמנית היה האוסטרי יוהאן שטראוס הבן. האופרטה המפורסמת ביותר שלו היא "העטלף" (1874), שהייתה בזמנה האופרטה הפופולרית ביותר בעולם. שטראוס כתב בחייו 16 אופרטות ואופרה אחת. מילות השירים שלו היו מבוססות על קומדיה של ז'אק אופנבך. בן זמנו של שטראוס, פראנץ פון סוּפה, כתב אופרטות דומות מאוד לאלו של שטראוס, ואת מסורת האופרטות הווינאית המשיכו פרנץ להאר, אוסקר שטראוס, רוברט שטולץ, אמריך קלמן וזיגמונד רומברג. עד למאה ה-20. האופרטה הווינאית התאפיינה ברומנטיקה קלילה, בהומור ובחן.

## האופרטה הצרפתית

מלחינה הבולט ביותר של האופרטה הצרפתית היה ז'אק אופנבך. האופרטה הצרפתית מיוצגת נפלא ביצירותיו "סיפורי הופמן" ו"אורפיאוס בשאול". האופרטה הצרפתית מתאפיינת במין חוצפה וסאטירה לעגנית כלפי מושגים, מציאויות שונות וכדומה. דוגמה לכך היא שכאשר מבקר ידוע ומוערך בצרפת האשים את כרמיה והלוי, לבריתני האופרה "אורפיאוס בשאול", בחילול סיפור המיתולוגיה הנערץ (בעיוות העלילה בצורה מעוררת גיחוך), הם הזכירו לו שאחד הציטוטים באופרה הוא ציטוט שלו. דבר זה הביא מיד לכך שהכרטיסים לאופרה קומיק אזלו.

## האופרטה האנגלית

מייצגה הבולט של האופרטה האנגלית הוא ארתור סאליבן. יחד עם תמליליו של ויליאם שוונק גילברט (השניים ידועים כגילברט וסאליבן) הם רוממו את האופרטה האנגלית. הדבר מתאפיין בין היתר ביצירותיהם "אוניית הצי פינאפור", "יולנתה", "שודדי הים מפנזנס" ו"המיקדו".

הסגנון האנגלי משלב בין הרומנטיקה הווינאית הקלילה לבין הסגנון הצרפתי החצוף והלעגני.

## קישורים חיצוניים

 מדיה וקבצים בנושא **אופרטה** בוויקישיתוף
* אופרטה, באתר אנציקלופדיה בריטניקה (באנגלית)
* אופרטה, דף שער בספרייה הלאומית

## הערות שוליים
# יורה עליון

ממנצ'יזאורוס לצד זוג ציאלינגוזאורוסים ביורה העליון
**יורה עליון** (בעבר נקרא **מלם** על שם שכבת הסלע שאפיין אותו, אך בהמשך שונה השם כדי להבדיל בין השכבה הגאולוגית לתקופה הכרונולוגית) היא תקופה בתור היורה אשר בעידן המזוזואיקון, הקרובה יותר לזמננו מאשר דוגר או יורה תיכון. התקופה נמשכה כ-18.5 מיליוני שנים, מ-161.5 מיליוני שנים לפני זמננו עד לפני כ-143 מיליוני שנים. היא מחולקת לשלושה גילאים (תת יחידות זמן של תקופה): אוקספורדיאן (Oxfordian), קימרידג'יאן (Kimmeridgian) וטיתוניאן (Tithonian).

בתקופה זו שלטו הזאורופודים הארוכים ממשפחת דיפלודוקיים באמריקה הצפונית. מאובנים רבים מתקופה זו נתגלו בתצורת מוריסון. לצידם חיו הסטגוזאורים, אוכלי צמחים עם לוחיות עצם על גבם, וטורפים בינוניים-גדולים כמו האלוזאורוס.

## ראו גם

* לוח הזמנים הגאולוגי

|  |
| --- |
| מזוזואיקון |
| טריאס | יורה | קרטיקון |
| טריאס תחתון | טריאס תיכון | טריאס עליון | יורה תחתון | יורה תיכון | יורה עליון | קרטיקון תחתון | קרטיקון עליון |
| קנומן | טורון |
| קוניאק | סנטון | קמפן | מאסטריכט |

## קישורים חיצוניים

 ערך זה הוא קצרמר בנושא גאולוגיה. אתם מוזמנים לתרום לוויקיפדיה ו**להרחיב אותו**.
# אורודרומיאוס

| אורודרומיאוס |
| --- |
|
 |
| תקופה |
| קרטיקון עליון 76.7 מיליון שנה לפני זמננו

PreЄ
Є
O
S
D
C
P
T
J
K
Pg
N

יורה עליון
קרט' תחתון
קרט' עליון
פלאוקן

161.5 משל"ז56 משל"ז

 |
| מיון מדעי |
| ממלכה: | בעלי חיים |
| מערכה: | מיתרניים |
| על־מחלקה: | בעלי ארבע רגליים |
| מחלקה: | זוחלים |
| סדרה: | בעלי אגן דמוי עוף |
| תת־סדרה: | צרפודה |
| משפחה: | פארקוזאוריים |
| סוג: | **אורודרומיאוס** |
| שם מדעי |
|  *Orodromeus* ‏הורנר וויסהאמפל, 1988 |
|  |

**אורודרומיאוס** (שם מדעי: *Orodromeus*; מילולית: "אצן הרים") הוא סוג של דינוזאור קטן ממשפחת הפארקוזאוריים שחי בסוף הקרטיקון. מאובניו נמצאו ב-1988 בידי החוקרים ג'ק הורנר ודייוויד ב' וויישאמפל באמריקה הצפונית. המאובנים נמצאו במונטנה באתר חפירות בו נמצא אורניתופוד גדול בהרבה - מאיאזאורה לצד ביצים וקנים באזור הררי. בגלל הימצאו באזור זה שכונה "הר הביצים" הוא נקרא בשמו.

זה היה יצור באורך 2.5 מטר והיה בעל זנב ארוך. קרובי משפחתו היו ההיפסילופודון והדריוזאורוס. לצידו חיו ביערות אמריקה הקדומים גם צרטופסיים כמו האייניוזאורוס וטורפים כמו הדספלטוזאורוס שכנראה ניזון ממנו. הוא היה אוכל צמחייה בעל שיניים מאחורי לחייו שעזרו ללעוס את הצמחייה.

## בתרבות

האורודרומיאוס הופיע בסדרות הדינוזאורים! וכוכב הדינוזאורים.

## קישורים חיצוניים

 מדיה וקבצים בנושא **אורודרומיאוס** בוויקישיתוף

* אורודרומיאוס, באתר האנציקלופדיה של החיים (באנגלית)
* אורודרומיאוס, באתר GBIF (באנגלית)
* Orodromeus במדריך הדינוזאורים The Dino Directory של המוזיאון להיסטוריה של הטבע (לונדון)